אוניברסיטת קיוטו

אוניברסיטת קיוטו (ביפנית: 京都大u, וכן 京大) היא אוניברסיטת מחקר לאומית בולטת ברשת האוניברסיטאות הלאומיות היפניות, הנמצאת בעיר קיוטו ביפן. זוהי האוניברסיטה השנייה שנוסדה ביפן, ואשר הייתה בעבר אחת מן האוניברסיטאות הקיסריות. באוניברסיטה לומדים כ־22,000 סטודנטים בתוכניות לתואר ראשון ולתארים מתקדמים. האוניברסיטה חברה בקונסורציום RU11 ובאיגוד אוניברסיטאות המחקר במזרח אסיה (AEARU).

היסטוריה
האוניברסיטה הקיסרית של קיוטו (京都帝國大學, Kyōto teikoku daigaku), אשר הייתה חלק ממערכת האוניברסיטאות הקיסריות, נוסדה ב־18 ביוני 1897. יחד עם יסוד האוניברסיטה נפתח בה בית ספר למדע וטכנולוגיה. בשנת 1899 נפתחו באוניברסיטה בתי ספר לרפואה ולמשפטים, ובשנת 1906 בית ספר למדעי הרוח. כל זאת לצד עיסוקה העיקרי של האוניברסיטה במחקר והוראת מדעי הטבע.

לאחר מלחמת העולם השנייה נוסדה אוניברסיטת קיוטו, אשר מיזגה לתוכה את האוניברסיטה הקיסרית ואת בית הספר הגבוה השלישי (第三髙等學校, Daisan kōtō gakkō), אשר הוקדש למחקר ולהוראת המדעים עוד משנת 1886. בשנת 2004 התאגדה אוניברסיטת קיוטו, על פי חוק, כאוניברסיטה לאומית, בדומה לאוניברסיטאות לאומיות אחרות ביפן. על אף התאגדותה, צעד שהוביל לעצמאות כלכלית רבה יותר, אוניברסיטת קיוטו עדיין נשלטת באופן חלקי על ידי משרד החינוך היפני.

אקדמיה
נכון לשנת 2023, בין חברי הסגל, הבוגרים והחוקרים באוניברסיטה נמנו 11 זוכי פרס נובל (מתוך 28 זוכים מיפן), 9 זוכי פרס קיוטו, 3 זוכי פרס יפן, 5 זוכי פרס לסקר, 2  זוכי מדליית פילדס, זוכה 1 בפרס קרל פרידריך גאוס וזוכה 1 במדליית צ'רן.Kyoto University 2023–2024
חבר אחד באקדמיה האמריקאית לאמנויות ולמדעים (AAA&S).AAA&S, Member Directory ו־6 חברים באקדמיה הלאומית למדעים (NAS)
NAS, Member Directory
באוניברסיטה למדו סך הכול 22,600 סטודנטים, מתוכם 13,000 בתוכניות לתואר ראשון, 9,000 לתארים מתקדמים ו־3,000 סטודנטים בין־לאומיים.
נכון לשנת 2020, לאוניברסיטה יש מעל ל־347,985 בוגרים (211,401 בוגרי תואר ראשון, 83,555 בוגרי תואר שני, 45,628 דוקטורט ו־4,401 מקצועיים).

הפעילות האקדמית של האוניברסיטה מתקיימת בשלושה קמפוסים ברחבי העיר קיוטו: הקמפוס הראשי יושידה, קמפוס אוג' וקמפוס קאצורה. האוניברסיטה מורכבת מ־10 פקולטות, 18 בתי ספר למוסמכים, 12 מכוני מחקר, 27 מרכזים וארגונים ומעל 44 מתקנים שונים ברחבי יפן. במאה ה־21 מדורגת האוניברסיטה באופן קבוע בין האוניברסיטאות הטובות בעולם. האוניברסיטה אף ידועה כערש הולדתה של "אסכולת קיוטו" בתחום הפילוסופיה. נכון לשנת 2020, ספריות האוניברסיטה כוללות כ־7.2 מיליון כרכים (כולל דפוס ואלקטרוני). לאגודת הסטודנטים של האוניברסיטה יש 86 מועדוני סטודנטים בתחום האתלטיקה ו־97 בתחום התרבות.

ארגון אקדמי

האוניברסיטה מורכבת מ־10 פקולטות, 19 בתי ספר לתארים מתקדמים, המציעים תוכניות לתואר שני, דוקטורט ותארים מקצועיים, 12 מכוני מחקר, 27 מרכזים וארגונים ומעל 44 מתקנים שונים ברחבי יפן. 

 פקולטות 

 בתי ספר לתארים מתקדמים 
 אקדמי 

מוסדות מחקר בולטים
 מכון יוקוואה לפיזיקה תאורטית
 מכון המחקר למדעי המתמטיקה
 מכון המחקר ביונקים
 הגן הבוטני קוסבה

 דירוגים 
 דירוג בין־לאומי 
 דירוג שאנגחאי: מקום 39 (2023)
 דירוג Times Higher Education: מקום 55 (2024)
 דירוג QS לאוניברסיטאות: מקום 46 (2024)

 דירוג אזורי - אסיה  
 דירוג Times Higher Education: מקום 28 (2024)
 דירוג QS לאוניברסיטאות: מקום 9 (2024)

 דירוג אזורי - יפן  
 דירוג שאנגחאי: מקום 2 (2023)
 דירוג Times Higher Education: מקום 4 (2024)
 דירוג QS לאוניברסיטאות: מקום 2 (2024)

קישורים חיצוניים



 אתר אוניברסיטת קיוטו - אינפוגרפיקה של נתוני המוסד נכון לשנת 2020.

 הערות שוליים 

קטגוריה:RU11
קיוטו
קטגוריה:קיוטו: מבנים
קטגוריה:איגוד אוניברסיטאות המחקר במזרח אסיה